На основу члана 76. став 3, Закона о приватизацији, („Службени гласник РС“, бр.83/2014, 46/2015,112/2015 и 20/2016), члана 2а. и члана 67.став 4.тачка 3. Закона о пореском поступку и пореској администрацији („Службени гласник РС“, бр.80/2002,...,108/2016), члана 157. став 1. тачка 6. Закона о стечају („Сл.гласник РС“ бр. 104/2009,...,83/2014), и Закључка Владе Републике Србије 05 бр.023-8410/2015 од 13.08.2015. године и члана 37. Статута Града Ниша („Службени лист Града Ниша“, бр.88/2008 и 143/2016), Скупштина Града Ниша на седници одржаној \_\_\_\_\_\_\_\_2017.године, донела је

**ОДЛУКУ**

**О ОТПИСУ ПОТРАЖИВАЊА ДОСПЕЛИХ НА ДАН 31.12.2016. ГОДИНЕ ПО ОСНОВУ НЕИЗМИРЕНИХ УСТУПЉЕНИХ ЈАВНИХ ПРИХОДА ГРАДА НИША ПРИВРЕДНОГ ДРУШТВА ЗА ГРАЂЕЊЕ, РЕМОНТ И ОДРЖАВАЊЕ ПРУГА „ЗГОП“ АД ИЗ НОВОГ САДА**

Члан 1.

Отписују се потраживања Града Ниша, настала по основу неизмирених уступљених јавних прихода, привредног друштва за грађење, ремонт и одржавање пруга „ЗГОП“ АД из Новог Сада, матични број:08024596 у укупном износу од 429.907,75 динара доспелих на дан 31. децембра 2016. године.

Члан 2.

Отпис потраживања на дан 31.децембар 2016. године привредног друштва

за грађење, ремонт и одржавање пруга „ЗГОП“ АД из Новог Сада по основу неизмирених уступљених јавних прихода, реализује се као мера у поступку приватизације након продаје капитала субјекта приватизације.

Члан 3.

Одлука ступа на снагу осмог дана од дана објављивања у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2017.године

**СКУПШТИНА ГРАДА НИША**

**ПРЕДСЕДНИК**

Мр Раде Рајковић

ОБРАЗЛОЖЕЊЕ

Правни основ за доношење ове одлуке садржан је у члану 76, став 3. Закона о приватизацији по коме се одлука о отпису дуга може донети када се субјект приватизује продајом капитала или стратешким партнерством кроз докапитализацију или као мера унапред припремљеног плана реорганизације у складу са законом којим се уређује стечај.

Влада Републике Србије је Закључком 05 бр.023-8410/2015 од 13.08.2015.године обавезала државне повериоце да субјекту приватизације Привредном друштву за грађење, ремонт и одржавање пруга ЗГОП ад Нови Сад отпишу дуг са стањем на дан 31.децембар 2016.године, ако се у поступку приватизације прода капитал субјекта приватизације. Привредно друштво за грађење, ремонт и одржавање пруга ЗГОП ад Нови Сад је приватизовано методом продаје капитала закључењем уговора између Министарства привреде Републике Србије и Компаније ЖОЛ ЖОНДЕУШ ЛЛП из Астане, Република Казахстан.

Обавезе Привредног друштва за грађење, ремонт и одржавање пруга ЗГОП ад Нови Сад

су утврђене Записником надлежне организационе јединице Пореске управе са каматом на дан 31.12.2016. године и то:

* општина Ниш-Пантелеј износ од 54.625,24 динара,
* општина Ниш-Црвени Крст износ од 119.036,84 динара и
* општина Ниш-Медијана износ од 256.245,67 динара.

Како локалној самоуправи припада део пореза на зараде који се плаћа према пребивалишту запосленог а у вези напред наведеног, поштујући закључак Владе РС 05 бр.023-8410/2015 од 13.08.2015.године предлаже се да Скупштина Града Ниша донесе одлуку као у прилогу.

ГРАДСКА УПРАВА ГРАДА НИША

Секретаријат за локалну пореску администрацију

СЕКРЕТАР,

Нина Илић